Document ID: 31998R1232

31998R1232
L 177/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1232/98 AL COMISIEI
din 17 iunie 1998
de modificare a Regulamentului (CEE) nr. 3696/93 al Consiliului din 29 octombrie 1993 privind clasificarea statistică a produselor asociate activităților (CPA) în Comunitatea Economică Europeană
COMISIA COMUNITĂȚILOR EUROPENE,
având în vedere Tratatul de instituire a Comunităților Europene,
având în vedere Regulamentul (CEE) nr. 3696/93 al Consiliului din 29 octombrie 1993 privind clasificarea statistică a produselor asociate activităților (CPA) în Comunitatea Economică Europeană (1), în special articolul 5 litera (b),
întrucât Regulamentul (CEE) nr. 3693/93 a stabilit o încadrare statistică a produselor în funcție de activitate, denumită în continuare CPA, pentru a corespunde necesităților statistice din cadrul Comunității;
întrucât modificările și completările aduse Sistemului Armonizat și Nomenclatorului Combinat, ca urmare a Regulamentului (CE) nr. 2448/95 al Comisiei din 10 octombrie 1995 de modificare a anexei I la Regulamentul Consiliului (CEE) nr. 2658/87 din 23 iulie 1987 privind Nomenclatura tarifară și statistică și Tariful Vamal Comun (2) necesită o modificare și completare minoră a CPA, precum și o aliniere și o clarificare a textelor;
întrucât modificarea și completarea CPA va impune o perioadă de tranziție;
întrucât măsurile prevăzute în prezentul regulament sunt în concordanță cu avizul Comitetului pentru programul statistic, înființat prin Decizia 89/382/CEE a Consiliului, Euratom (3),
ADOPTĂ PREZENTUL REGULAMENT:
Articolul 1
Anexa la Regulamentul (CEE) nr. 3696/93 se înlocuiește prin anexa la prezentul regulament.
Articolul 2
Referințele la HS/NC trebuie actualizate pe baza versiunii din 1996 a HS/NC.
Articolul 3
(1) Încadrările naționale ale produselor pe baza CPA trebuie adaptate până la 31 decembrie 1998.
(2) Comisia poate prelungi termenul cu o perioadă care să nu depășească doi ani, în cazul în care sistemul statistic național necesită adaptări.
Articolul 4
Prezentul regulament intră în vigoare în a douăzecea zi de la data publicării sale în Jurnalul Oficial Comunităților Europene.
Prezentul regulament este obligatoriu în toate elementele sale și este direct aplicabil în toate statele membre.
Adoptat la Bruxelles, 17 iunie 1998.

Labels: 7
3
19